ΚΑΝΟΝΙΣΜΟΣ (ΕΚ) αριθ. 1471/94 ΤΗΣ ΕΠΙΤΡΟΠΗΣ της 27ης Ιουνίου 1994 για την τροποποίηση του κανονισμού (ΕΚ) αριθ. 1097/94 για μεταβατικά μέτρα όσον αφορά την κατανομή των ποσοστώσεων στον τομέα του καπνού για τη συγκομιδή 1994 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 2075/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα του ακατέργαστου καπνού (1), και ιδίως το άρθρο 27, Εκτιμώντας: ότι ο κανονισμός (ΕΚ) αριθ. 1097/94 της Επιτροπής (2) έχει προβλέψει τη δυνατότητα να επιτρέπεται στα κράτη μέλη, μεταβατικώς, να προβούν σε μεταφορά των ποσοτήτων αυτών που θα παραμείνουν διαθέσιμες μετά την περάτωση της κατανομής, σύμφωνα με τις διατάξεις του άρθρου 9 του κανονισμού (ΕΟΚ) αριθ. 3477/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 813/94 (4), προς άλλες ομάδες ποικιλιών- ότι η περίπτωση αυτή παρουσιάζεται στην Ισπανία και είναι σκόπιμο να μεταφερθούν 250 τόνοι της ομάδας των ποικιλιών ΙΙ και προς την ομάδα ΙΙΙ- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Καπνού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο παράρτημα του κανονισμού (ΕΚ) αριθ. 1097/94 προστίθεται το ακόλουθο κείμενο: "ΙΣΠΑΝΙΑ 250 τόνοι από την ομάδα ΙΙ ligt air-cured προς την ομάδα ΙΙΙ dark air-cured." Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Απριλίου 1994. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 27 Ιουνίου 1994.

[Source: multi_eurlex | Tokens: 1549]